कर्नाटक उपचुनाव में बीजेपी को झटका लगा है...कांग्रेस-जेडीएस गठबंधन ने 2 लोकसभा और 3 विधानसभा उपचुनाव में 4 जगहों पर जीत हासिल की है...शिमोगा को छोड़कर सभी जगहों पर बीजेपी को हार का सामना करना पड़ा है...बेल्लारी लोकसभा सीट पर कांग्रेस उम्मीदवार वीएस उगरप्पा ने बीजेपी उम्मीदवार पर भारी जीत दर्ज की है...2014 लोकसभा चुनाव में ये सीट बीजेपी के श्रीरामुलु ने जीती थी...बीजेपी के लिए राहत की ख़बर सिर्फ़ शिमोगा से आई है...इस लोकसभा सीट पर पार्टी उम्मीदवार बीएस राघवेंद्र ने जीत हासिल की है...बीएस राघवेंद्र कर्नाटक के पूर्व मुख्यमंत्री बीएस येदियुरप्पा के बेटे हैं...इस सीट से तीन पूर्व मुख्यमंत्रियों के बेटे चुनाव मैदान में थे.
hin_Deva